Document ID: 32007R1543

РЕГЛАМЕНТ (ЕО) № 1543/2007 НА КОМИСИЯТА
от 20 декември 2007 година
за изменение на Регламент (ЕО) № 581/2004 относно откриване на постоянна тръжна процедура за възстановяванията при износ за някои видове масло и Регламент (ЕО) № 582/2004 относно откриване на постоянна тръжна процедура за възстановяванията при износ на обезмасленото сухо мляко
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1255/1999 на Съвета от 17 май 1999 г. относно общата организация на пазара на мляко и млечни продукти (1), и по-специално член 31, параграф 3, буква б) и параграф 14 от него,
като има предвид че:
(1)
Член 1, параграф 1 от Регламент (ЕО) № 581/2004 на Комисията (2) и член 1, параграф 1 от Регламент (ЕО) № 582/2004 на Комисията (3) откриват постоянна тръжна процедура с цел определяне на възстановяванията при износ за някои млечни продукти, предназначени за всички местоназначения, с изключение на някои трети страни и територии.
(2)
За да се избегне неправилното тълкувание на статуса на тези местоназначения, е уместно да се прави разлика между трети страни и територии на държави-членки на Европейския съюз, които не са част от митническата територия на Общността.
(3)
В член 2, параграф 2 от Регламент (ЕО) № 581/2004 и в член 2, параграф 2 от Регламент (ЕО) № 582/2004 се посочват съответно периодите за подаване на заявленията във връзка с тръжната процедура за възстановявания при износ за масло и обезмаслено сухо мляко. Като се има предвид ситуацията на пазара на мляко и млечни продукти, Регламент (ЕО) № 1119/2007 на Комисията от 27 септември 2007 година за дерогация от Регламент (ЕО) № 581/2004 относно откриване на постоянна тръжна процедура за възстановяванията при износ на някои видове масло и от Регламент (ЕО) № 582/2004 относно откриване на постоянна тръжна процедура за възстановяванията при износ на обезмаслено мляко на прах (4), предвижда един период за подаване оферти на месец през последното тримесечие на 2007 г.
(4)
Тъй като най-вероятно ситуацията на пазара ще се задържи такава и с цел да се избегнат неналожителни административни процедури и разходи, е уместно тази честота да се приеме за окончателна и постоянна, считано от януари 2008 г.
(5)
Следователно е необходимо Регламент (ЕО) № 581/2004 и Регламент (ЕО) № 582/2004 да бъдат съответно изменени.
(6)
Мерките, предвидени в настоящия регламент, са в съответствие със становището на Управителния комитет по мляко и млечни продукти,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 581/2004 се изменя, както следва:
1.
В член 1, параграф 1 втора алинея се заменя със следния текст:
„Продуктите, посочени в първа алинея, са предназначени за износ към всички местоназначения с изключение на следните държави и територии:
а)
трети страни: Андора, Светия престол (града държава Ватикана), Лихтенщайн и Съединените американски щати;
б)
територии на държави-членки на ЕС, които не са част от митническата територия на Общността: Гибралтар, Сеута, Мелила, общините Ливиньо и Кампионе д’Италия, Хелиголанд, Гренландия, Фарьорските острови и областите в Република Кипър, където правителството на Република Кипър не упражнява ефективен контрол“.
2.
В член 2 параграф 2 се заменя със следния текст:
„2. Всеки период на тръжната процедура започва в 13,00 часа (брюкселско време) на всеки втори вторник на месеца, със следните изключения:
а)
през август започва в 13,00 часа (брюкселско време) на третия вторник;
б)
през декември започва в 13,00 часа (брюкселско време) на първия вторник.
Ако вторник съвпада с празничен ден, периодът започва в 13,00 часа (брюкселско време) на следващия работен ден.
Всеки период на тръжната процедура приключва в 13,00 часа (брюкселско време) на всеки трети вторник на месеца, със следните изключения:
а)
през август приключва в 13,00 часа (брюкселско време) на четвъртия вторник;
б)
през декември приключва в 13,00 часа (брюкселско време) на втория вторник.
Ако вторник съвпада с празничен ден, периодът приключва в 13,00 часа (брюкселско време) на предишния работен ден“.
Член 2
Регламент (ЕО) № 582/2004 се изменя, както следва:
1.
В член 1 параграф 1 се заменя със следния текст:
„1. Открива се постоянна тръжна процедура с цел определяне на възстановяванията при износ за обезмасленото сухо мляко, посочено в приложение I, раздел 9 към Регламент (ЕИО) № 3846/87 на Комисията (5), опаковано в торби с минимално нетно тегло от 25 килограма, съдържащо максимум 0,5 % добавки във вид на немлечни субстанции, включено в код на продукта ex ex 0402 10 19 9000, предназначено за износ към всички местоназначения, с изключение на:
а)
трети страни: Андора, Светия престол (града държава Ватикана), Лихтенщайн и Съединените американски щати;
б)
територии на държави-членки на ЕС, които не са част от митническата територия на Общността: Гибралтар, Сеута, Мелила, общините Ливиньо и Кампионе д’Италия, Хелиголанд, Гренландия, Фарьорските острови и областите в Република Кипър, където правителството на Република Кипър не упражнява ефективен контрол.
2.
В член 2 параграф 2 се заменя със следния текст:
„2. Всеки период на тръжната процедура започва в 13,00 часа (брюкселско време) на всеки втори вторник на месеца, със следните изключения:
а)
през август започва в 13,00 часа (брюкселско време) на третия вторник;
б)
през декември започва в 13,00 часа (брюкселско време) на първия вторник.
Ако вторник съвпада с празничен ден, периодът започва в 13,00 часа (брюкселско време) на следващия работен ден.
Всеки период на тръжната процедура приключва в 13,00 часа (брюкселско време) на всеки трети вторник на месеца, със следните изключения:
а)
през август приключва в 13,00 часа (брюкселско време) на четвъртия вторник;
б)
през декември приключва в 13,00 часа (брюкселско време) на втория вторник.
Ако вторник съвпада с празничен ден, периодът приключва в 13,00 часа (брюкселско време) на предишния работен ден“.
Член 3
Настоящият регламент влиза в сила на третия ден след публикуването му в Официален вестник на Европейския съюз.
Той се прилага от 1 януари 2008 година.
Настоящият регламент е задължителен в своята цялост и се прилага пряко във всички държави-членки.
Съставен в Брюксел на 20 декември 2007 година.

Labels: 3
17